เกษตรกรได้รับเงินชดเชยส่วนต่าง โครงการประกันรายได้ข้าวกว่า 5,200 ครัวเรือน
นายวัฒนศักย์ เสือเอี่ยม อธิบดีกรมการค้าภายใน ในฐานะประธานคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว ระบุว่า ได้อนุมัติราคาเกณฑ์กลางอ้างอิงและการชดเชยส่วนต่างราคาตามโครงการประกันรายได้เกษตรกรผู้ปลูกข้าวปี 2564/65 รอบที่ 1 งวดที่ 27 และงวดที่ 28 จำนวน 3 ชนิด ได้แก่ ข้าวเปลือกหอมมะลินอกพื้นที่ ข้าวเปลือกเจ้าและข้าวเปลือกเหนียว โดยข้าวเปลือกหอมมะลิ ไม่ต้องจ่ายชดเชยแล้ว เพราะสิ้นสุดฤดูกาลเก็บเกี่ยว ส่วนข้าวเปลือกหอมปทุมธานี ไม่ต้องจ่ายเงินส่วนต่างเนื่องจากราคาเกณฑ์กลางอ้างอิงสูงกว่ารายได้ที่ประกันไว้ราคาเกณฑ์กลางอ้างอิง งวดที่ 27 สำหรับเกษตรกรที่เก็บเกี่ยวระหว่างวันที่ 8-14 เมษายน 2565 ข้าวเปลือกหอมมะลินอกพื้นที่ ชดเชยตันละ 1,623.71 บาท  ข้าวเปลือกเจ้า ชดเชยตันละ 1,269.77 บาท และข้าวเปลือกเหนียว ชดเชยตันละ 2,418.18 บาท มีเกษตรกรได้รับชดเชย จำนวน 1,988 ครัวเรือนส่วนงวดที่ 28 สำหรับเกษตรกรที่เก็บเกี่ยวระหว่างวันที่ 15-21 เมษายน 2565 ข้าวเปลือกหอมมะลินอกพื้นที่ ชดเชยตันละ 1,588.97 บาท ข้าวเปลือกเจ้า ชดเชยตันละ 1,224 บาท และข้าวเปลือกเหนียว ชดเชยตันละ 2,376.11 บาท มีเกษตรกรได้รับชดเชย จำนวน 3,239 ครัวเรือน